💜💜සිංහල පරිවර්තනය : සුලෝචනා ජයකොඩි💜💜
මට නිදහසේ ඉන්න වෙලාවක් ලැබෙන්නෙම නෑ වගේ.
ජුන් කියුං.
ඔයා අහගෙනද ඉන්නේ?
ආ.
ඔව්. ඔව්.
කොහොම හරි, ළඟක ඉඳන් මට මාර පාළුවක් දැනෙනවා.
ඔයා දන්නවනේ ඒක. රස්සාවෙන්වත්, පවුලේ අයගෙන්වත් ඒක නැති කරන්න බෑ.
මට කැමතියි කියන සමහර ගෑනු අය ඇත්තටම කැමති මගේ "තත්වෙට" වගේ මට හිතෙනවා.
ඇත්ත, ලෝයර් කෙනෙක් වෙන එක දැන් එච්චර ලොකු දෙයක් නෙවෙයි තමයි,
ඒත් මම මෙතනට ආවේ ගොඩක් මහන්සි වෙලා,
ඒ නිසා ඒකෙ යම් යම් වාසි තියෙනවා.
ඔයා බොන්නේ නැද්ද?
ආ, මම බොනවා.
ඔයාට අපහසුද?
මේ අපි හම්බුන පලවෙනි පාරනේ.
ඒත් අපි කොහොමත් කෝපි බීලා, කාලා,
ඩ්‍රින්ක් එකක් දාන්නනේ හිටියේ.
නිකන් බොරුවට රස්තියාදු වෙන්න ඕන නෑනේ,
අනික මම කාලේ නාස්ති කරන්න කැමති කෙනෙක් නෙවෙයි.
අ...
මම මගේ ගැන විතරක් කියවනවා වැඩිද?
මම ඔයා ගැන විස්තර ඔක්කොම අහලයි ආවේ.
ඇත්තටම, මොනවද ඔයා අහලා තියෙන්නේ?
වයස තිස් හයයි, හොඳම කැම්පස් එකක උපාධියක් තියෙනවා.
SEAH හොස්පිට්ල් එකේ ඩොක්ටර් කෙනෙක්, ගෙදර අම්මයි තාත්තයි මල්ලියි ඉන්නවා.
ඔයාගේ උස සෙන්ටිමීටර් 167යි.
අනික මම හිතුවට වඩා ඔයාගේ බර නම් පොඩ්ඩක් වැඩියි වගේ.
ඔයයි මමයි දෙන්නම කාර්යබහුලයිනේ.
ඉතින් මෙතන ආයේ විස්තර කියා කියා ඉන්න එක කාලේ නාස්ති කිරීමක්.
බැලුවම ඔයා හොඳට හොයලා බලලයි ඇවිත් තියෙන්නේ.
ඒකෙන් අපේ වැඩේ ලේසි වෙනවා.
ඉතින් ඔයා කොහොමද අපේ ඩිරෙක්ටර්ව අඳුරන්නේ?
අපි යන්නේ එකම පල්ලියට.
ආ... හරි.
එයා කිව්වා ඔයයි මමයි හොඳට ගැලපෙයි කියලා.
රස්සාවල් එක වගේ, වයසත් කිට්ටුයිනේ.
ඒකයි මමත් මේ ආවේ.
එක පාරටම කියන්න පුළුවන් නේද?
ඔයාට මාව සෙට් වෙන්නේ නෑ නේද?
නෑ.
මටත් එහෙමයි.
ඇත්තම කිව්වොත්, මම කැමති වයස විසි ගණන් වල කෙනෙක්ට.
ඒත් එහෙම කිව්වම මම ලැජ්ජා නැති මිනිහෙක් වගේ පේනවනේ.
අනික විසි ගණන් වල කෙල්ලෙක් කොහොමත් මට කැමති වෙන එකක් නෑ.
ඒ වුනාට...
අපි අමාරුවෙන් වෙලාව හදාගෙන මෙතනට ආවනේ.
ඉතින් අපි අඩුම තරමේ උත්සාහයක්වත් අරන් බලන්න ඕන.
අපි ඇත්තටම ගැලපෙනවද කියලා බලන්න.
මම දැනටමත් රූම් එකක් බුක් කළා.
ආ.
ඒ කියන්නේ ඔයා මට කතා කරන්නේ
ඔයා එක්ක නිදාගන්න යන්නද?
අපි අදමනේ මනුස්සයෝ හම්බුනේ.
තවම පැයක්වත් ගියේ නෑ.
මොකක්ද කිව්වේ?
කරුණාකරලා ඔය කටහඬ පොඩ්ඩක් අඩු කරනවද? හා, එහෙම කරමුකෝ.
එතකොට අපේ කාලේ ඉතුරුයිනේ.
එතකොට අපිට ඉක්මනටම බලන්න පුළුවන් අපි ගැලපෙනවද කියලා.
බිල ගේන්න.
ඔයාට අපහසුද?
ඔයා හරිම කුප්පයි.
මනුස්සයෙක්ගේ රූපෙට විතරක් බලලා ඒ මනුස්සයව මනින එක හරිම පහත් වැඩක්.
ඔයාගේ රූපෙ?
එහෙනම් මේ වෙලාවේ වෙන මොනවද මම බලන්න ඕන කියන්නේ?
ඔයාමනේ කිව්වේ ඔයා ඩේට් එකකට ගිහින් ගොඩක් කල් කියලා.
දැන් තමයි මට හේතුව තේරෙන්නේ.
මට පේන්නේ ඔයාට ඔයා ගැනම අඩුවක් දැනෙනවා වගේ.
ඔයාට මීට වඩා හොඳ හැදියාවක් තිබ්බා නම්, නැත්නම් ඔයා මෙච්චර මලානික නැත්නම්,
මම මෙහෙම කරන්නේ නෑ.
කොහොමත් ඉතින් මම ඔයා එක්ක කවදාවත් නිදාගන්නෑ, ඒක වෙනම දෙයක්.
ස්තූතියි.
ඉතින් අපි එකිනෙකා අඳුරගන්න හදන එකේ තේරුමක් නෑනේ.
අනික මම මේ සම්පූර්ණ බිලම ගෙවන එකෙත්
කිසිම තේරුමක් නෑනේ.
කලබල වෙන්න එපා, මම ගෙවන්නම්.
ඔයා කොහොමත් නිදාගන්නෙත් නැති ගෑනියෙක් වෙනුවෙන් දැනටමත් කාලය නාස්ති කළානේ.
ඉතින් තවත් මොකටද සල්ලිත් නාස්ති කරන්නේ?
ඔයා ඇත්තටම මහ ජරා මනුස්සයෙක්.
ඉතින්, දෙවෙනි පාරට හම්බුනේ නැද්ද?
ඔයා එපා කිව්වද?
එක පාරක් දැක්කම ඇතිනේ. මොකටද කාලේ නාස්ති කරන්නේ?
අපරාදේ.
එයා උසයි, විහිළුකාරයි,
අනික මහත්තයෙක් වගේ වියදම් කරනවා.
ඒ වගේ ලෝයර් කෙනෙක් අපිට නම් වැඩියිත් එක්ක.
ජුන් කියුංගේ මට්ටමට ගැලපෙන මිනිහෙක් නම් කවදාවත් හම්බවෙන්නේ නෑ.
ජුන් කියුං.
ඔයා නම් කසාද බඳින්නම එපා.
මේ කාලේ මොකටද ඔවා කරගන්නේ?
තනියම ඉන්න එක දැන් කාලේ හරියට නිර්මාංශ වෙනවා වගේ වැඩක්නේ.
නිකන් නිවිති වගේ.
කන්න එච්චර රස නැති වුනාට, ඇඟට ගුණයි.
ඔයා ඔයාගේ සෞඛ්‍ය ගැන හිතන්න එපැයි.
ඉතින් ඔයා දිගටම ඔහොම ඉන්නද කල්පනාව?
කොහොම ඉන්නද?
නිකන් හරිම ආඩම්බරකාර, තනියම ඉන්න වැදගත් නෝනා කෙනෙක් වගේ?
ඒක රඟපෑමක් නෙවෙයි. ඇත්තටම මම එහෙම තමයි.
හලෝ. හලෝ.
අද විශේෂ කෑමට තියෙන්නේ ඌරු මස්. ආ, හරි.
කෑම නම් මාර රහයි.
ඒ කවුද?
අර ප්‍රසූත අංශයට අලුතෙන් ආපු නර්ස්.
එයා හරිම කියුට්.
වයසින් අඩු නම්, ඔක්කොමලා කියුට් තමයි.
ඒකත් ඇත්ත.
ඔව්, ඒක වෙන්න ඇති.
අවුරුදු ගානකට පස්සේ ඔයා අන්තිමේදී බ්ලයින්ඩ් ඩේට් එකකට යනවා,
ඔයා අලුතෙන් ඇඳුමකුයි සපත්තු දෙකකුයිත් ගන්නවා,
ඊටපස්සේ අර කොට, කොණ්ඩෙ යන, මනමාලයා එක පාරටම කියනවා,
"ඔයාට වයසයි, ඔයා මම හොයන ජාතියේ කෙනෙක් නෙවෙයි,
ඒත් අපි නිකන් එකට නිදාගෙනවත් බලමු," කියලා.
ඉතින් ඔයාට දැන් ලැජ්ජයි නේද
ඔයාට වෙච්ච නෝන්ඩිය ගැන කියන්න?
මම කෝට් එකයි ඇඳුම් ටිකයි ගත්තේ මට ඇත්තටම ඒවා ඕන වෙලා තිබ්බ නිසා.
උස, විහිළුකාර, වැදගත් මහත්තයෙක්?
එයා ඔයා බඳින්න ඉන්න කෙනෙක්වත් නෙවෙයිනේ,
ඉතින් බොරුවට සුදු හුණු ගාන්න ඕන නෑ.
නිකන් කේන්තිය යන්නත් එක්ක හයියෙන් හප හප කන්න.
ඔයා නේද ඉස්සර ඔයාගේ නැන්දම්මා පූජාසනයක තියන්න වටින කෙනෙක් කියලා කිව්වේ?
ඔයා එයාව අදහන්න වටින තරම් හොඳයි කියලා පුරසාරම් දෙඩෙව්වා නේද.
ඇයි එයා මට බ්ලයින්ඩ් ඩේට් එකකට යන්න කියලා එච්චර වද දුන්නේ?
මම අපේ ඩිරෙක්ටර් එක්ක මොකක් හරි වැරැද්දක් කරාද දන්නෑ?
නෑ.
සමහරවිට අර ලෝයර් වෙන්න ඇති එයා එක්ක වැරැද්දක් කරගත්තේ.
ඔයාට සති අන්තයේවත් නිවාඩුවක් නෑ,
අමාරුවෙන් වෙලාව හදාගෙන කාව හරි අඳුරගන්න ගියාම,
එයාලා "වරදක් නෑ" වගේ නම්, බලෙන්ම වගේ එයාලට ලං වෙන්න හදනවා,
ඊට පස්සේ හැමෝම තමන්ගේ වැඩවලට ඇඟිලි ගහන්න ගන්නවා,
ඊට පස්සේ වෙඩින් ගන්න දින දානවා, පවුලේ අයව හම්බෙනවා,
කාඩ් බෙදනවා, ළමයි හදනවා.
ඇත්තටම ඕකේ තියෙන විනෝදේ මොකක්ද?
ඕක මහන්සි වෙන, පරණ වෙච්ච දෙයක් වගේ ඔයාට දැනෙන්නේ නැද්ද?
ජුන් කියුං.
ඕක මහන්සි වෙන පරණ දෙයක් වුනාට,
හැමෝම තාමත් එහෙම කරන්නේ මොකක් හරි හේතුවක් නිසා වෙන්න ඇතිනේ නේද?
යන්න.
ආදරෙයි.
අද වැඩ ටික හොඳයි.
ඔයත් හොඳට කළා.
ගොඩක් ස්තූතියි.
හරියට මම වගේමයි.
මහන්න ගන්න.
පොඩ්ඩක් ඉන්න.
මොකද වුනේ?
මොකක්ද?
පොඩ්ඩක් ඉන්න.
ඇයි?
ඔයා එක්ක ඉද්දි, වෙලාව යනවා තේරෙන්නෙවත් නෑ.
මොකක්ද? පටන් ගත්ත නම් ඉවර කරන්න එපැයි.
කෝ මගේ මේස් දෙක?
යන්න අනේ යන්න. විකාර.
ආදරෙයි.
සොරි. ආදරෙයි.
මම යනවා. මම මැසේජ් එකක් දාන්නම්.
ඔයා ඇත්තටම යනවද? ඔව්.
මම පස්සේ කෝල් එකක් ගන්නම්. ආදරෙයි.
මොකද අවුල?
මට පොඩි ප්‍රශ්නයක් තියෙනවා.
මොකක්ද ප්‍රශ්නේ?
ප්‍රශ්නේ තමයි ඔයා ඕනවට වඩා සරාගී වැඩියි.
ඔයා ඔහොම දිගටම මාව ඇවිස්සුවොත් නරකයි හොඳේ.
ඔයා කිව්වා නේද ඔයා පරක්කුයි කියලා.
එනවා මෙහෙට. ඔයා තමයි මේකට වගකියන්න ඕන.
හරි, අද කවුද වැඩේ ඉදිරිපත් කරන්නේ?
මොකද? තාම කවුරුත් නැද්ද?
මම ඉන්නවා.
පරක්කු වුනාට සොරි.
හලෝ.
කරුණාකරලා මම ඊමේල් කරපු පත්‍රිකාව බලන්න.
මේක ස්පාඤ්ඤයේ කලා හා සංස්කෘතික R&D අරමුදල්වල
බලපෑම ගැන කරන ලද විශ්ලේෂණ වාර්තාවක්.
ඉතින්, ඔයා මෙතන බැලුවොත්...
මොකක් කිව්වා?
ඔයා ආයේ ට්‍රාන්ස්ලේටර් එකක් පාවිච්චි කළා නේද?
සොරි?
ඔයා උපාධි ශිෂ්‍යයෙක්නේ. ඇයි ඔයා ට්‍රාන්ස්ලේටර් එකකින් මේවා කරන්නේ?
ආයේ එහෙම කරන්න එපා.
හරි.
දැන් පටන් ගන්න.
මම අරමුදල පටන් ගත්ත විදිය ගැන පැහැදිලි කරන්නම්.
ලොක්කා, ඔයා ඇත්තටම ගොඩක් මහන්සි වුනා.
ඇත්තටම, ඔයා ගොඩක් දේවල් වලට මූණ දුන්නා. හැම දේටම ස්තූතියි.
මම ඔයාලා හැමෝටම ස්තූතිවන්ත වෙනවා.
මම දැනටමත් රෑ කෑමට තැනක් බුක් කළා.
ඔයා අද රෑටත් අපිව මග අරින්න නේද හදන්නේ?
නෑ, ඔයාලා ගිහින් සතුටු වෙන්නකෝ.
හරක් මස් තියෙන්නේ ලොක්කා.
මේක පොඩි ගාණක්, ඒත් රෑ කෑම බිලට එකතු කරගන්න.
අපිත් එක්ක යමුකෝ.
මම ඔයාලා හැමෝගෙන්ම සමාව ඉල්ලනවා, ඒ වගේම මම ඔයාලව ගොඩක් අගය කරනවා.
දිගටම හොඳට වැඩ ටික කරගෙන යන්න.
එන්න, අපි අතට අත දෙමු.
මහන්සි වෙලා වැඩ කළාට ස්තූතියි.
ඒයි, ඔයා මේක දැක්කද? ආ, ඔව්.
ඉන්න, මේකේ මවුස් එකක් නෑනේ. මම දාන්නම්.
මහන්සි වෙලා වැඩ කළාට ස්තූතියි. එළියට එන්න එපා.
පරිස්සමෙන් යන්න.
මහන්සි වෙලා වැඩ කළාට ස්තූතියි.
දිගටම හොඳට වැඩ කරන්න. වැඩ වලට ස්තූතියි.
එයා යන දවසෙත් කිසි වෙනසක් නෑ.
එයා රෑ කෑම මග අරින්නම ඕන නිසා සල්ලි කවරෙකුත් ගෙනල්ලා.
ඇත්තටම, අපේ ලොක්කා මොකට ජීවත් වෙනවද මන්දා?
ඇත්තටම මම අපේ ලොක්කට ගොඩක් කැමතියි.
ඒත් ඇයි එයා ඕනකමින්ම අයින් වෙන්නේ?
එයාට තව අවුරුදු ගාණක් තිබ්බනේ.
මාර අපරාදේ.
ඔව් අනේ, ඇත්තටම.
පොඩ්ඩක් ඉන්න.
මම මින්ට් එක ගන්න ඕන.
දෙවියනේ. රෆායෙල්!
රෆායෙල්?
ආ, හලෝ.
ඔයා කවදාවත් පල්ලියට එන්නේ නෑනේ,
ඒකයි අපිව මෙහෙදි හම්බුනේ.
ජූලියාට කොහොමද?
මම තාමත් හැම දිස්ත්‍රික් පූජාවකදීම එයා වෙනුවෙන් යාච්ඤා කරනවා.
ඔව්, ස්තූතියි.
එයාට දැන් ගොඩක් හොඳයි.
වෙලාවක අපේ පැත්තේ එන්නකෝ. එයා ගොඩක් සතුටු වෙයි.
එයාට දැන් ගොඩක්ම හොඳ ඇති නේද.
එයා අන්තිම මොහොතේ නේද හිටියේ, නේද?
මැරෙන්න කාලේ ආවම, යන්නම වෙනවනේ.
කොහොම වුනත් මම ගොඩක් බයෙන් හිටියේ.
මට සමා වෙන්න. මම බඩු වගයක් ගන්න ඕන.
ආ, හරි. ඔව්.
මේ අපේ පල්ලිය නෙවෙයි. මේ වෙන එකක්.
වෙන පල්ලියක, ජූලියා වගේම සිස්ටර් කෙනෙක් හිටියා.
අන්තිමේදී එයාට ඒක දරාගන්න බැරි වුනා. එයා සියදිවි නසා ගත්තා.
එයා දිව්‍යලෝකේ යන්න නැතුව ඇති.
මම දැන් යන්න ඕන.
ඔව්.
කොහොමද...
රෆායෙල්.
මට දැන් නම් ගොඩක් සැනසීමක් දැනෙනවා. අපි හිතුවට වඩා ඔයා ගොඩක් ශක්තිමත් වගේ.
මට ලෙඩක් නෑනේ.
මම හොඳින් ඉන්නවා.
ඔයා මාරයි.
ඔයා මේක හොඳට දරාගෙන ඉන්නවා.
දෙවියන් වහන්සේ ඔයා දිහාත් බලාගෙන ඉඳියි,
අපේ පුංචි බැටළු පැටියා, රෆායෙල්.
අපි ඔයා වෙනුවෙන් ගොඩක් යාච්ඤා කරන්නම්.
ඔව්, ස්තූතියි.
"ඔයා අද රෑ කෑමට එනවා නේද?"
"ලොක්කා, හරක් මස් තියෙන්නේ." එයාලා මාව අල්ලගන්න හදන්නේ එහෙමයි.
හරක් මස් තමයි එයාලගේ ඇම.
ඇත්තටම.
ඒ ළමයින්ටත් සල්ලි නෑනේ.
මට දුකයි.
මම නිසා ඔයා ඔයාගේ අන්තිම දවසේ රෑ කෑමත් නැති කරගත්තා.
විකාර කියවන්න එපා.
තරුණ ළමයි කැමති නෑ වයසක අය එක්ක රෑට කන්න.
අද දවල්,
මට පොඩ්ඩක් නින්ද ගියා,
එතකොට මං දැක්කා නිල් පාට මුහුදක්
මගේ ඇස් ඉස්සරහම.
සුදු පාට යොට් එකක්
රැළි කපාගෙන ගියා,
මං හිටියේ නැව ඉස්සරහ,
හුළං වැදි වැදි.
ෂා, මාර හීනයක්නේ.
මාර?
පිස්සුද. ඒක නපුරු හීනයක්.
මට කවදාවත් එහෙම කරන්න බෑ.
ඒක නෙමෙයි,
ජුන් කියුන් කතා කළාද?
ඔව්. එයාට වැඩ ඇති, ඒ වුණාට මතකෙට කතා කළා.
මොන කතාද අනේ.
ඔයා හිතුවද මං එයාව දන් නෑ කියලා?
කට අරින්න!
ඔන්න එනවා. ඔන්න එනවා!
විසි කරන්න එපා. එපා!
කන් නැද්ද?
ඒයි, කොහෙද යන්නේ?
මෙහෙ එන්න. මට බෑ. කට අරින්න.
හරි ෂෝක්. හොඳට කනවා.
මෙහෙ එන්න.
ගිහින් අල්ලගන්න එයාව!
ඇයි මේ තනියම මූණ එල්ලගෙන ඉන්නේ?
ලෙඩ හැදෙයි ළමයෝ. මේක පොරවගන්න.
අදත් මහන්සි දවසක්.
පටන් ගත්තේ කෝපි වලින්, ඉවර වෙන්නේ මත්පැන් වලින්.
මේ වෙලාවට තමයි මං ආසම.
දවසේ වැඩ ඉවර වුණාම,
හියොන් ජුන් ළමයි නිදිකරවලා බීම ලෑස්ති කරන අතරේ,
මට පොඩි වෙලාවක් ලැබෙනවා
තනියම ඉන්න, නිස්කලංකව, පොඩි පාළුවකුත් එක්කම,
ඒකට මගේ පපුව ගැහෙනවා.
විහිළුවක් වගේ නේද?
මං බැන්දේ පාළු මැකෙන්නනේ.
හියොන් ජුනුත් ඒකට කැමතිද?
එයාට කටක් අරින්න බෑනේ.
කවුද කිව්වේ ළමයි තුන් දෙනෙක් හදන්න කියලා?
එයා කැමතියි, ඇත්තටම කැමතියි.
එයා කියන්නේ එයා ඉපදිලා තියෙන්නේ ඒකට කියලා.
එයාගෙ අම්මා මට බණිනවා
දොස්තර පුතාව කුස්සියේ වැඩට ගත්තා කියලා.
මාත් අපේ අම්මලාගේ රත්තරන් දුවනේ.
යන්තම් ඇති, උන් නිදි.
මොනවද අද බොන්නේ?
ම්...
අපි බොක්බුන්ජා බොමු.
කටගැස්ම ෂෙෆ්ගේ කැමැත්තක්.
බොක්බුන්ජා, කටගැස්ම මගේ කැමැත්තට.
පොඩ්ඩක් ඉන්න.
එයා හොඳ පාටයි. නැතුව.
ඔයා දන්නවනේ මං එයාට කොච්චර ආදරේද කියලා.
ආදරේ?
ඇයි මොකද?
වැඩියි වගේද?
හැමෝම ආදරෙන් මත් වෙලා
අනුන්ගේ පාට්නර්ස්ලා දිහාත් බලනවා.
ඇයි ඔච්චර හිත් පිත් නැත්තේ?
බරයි අනේ. එන්නකෝ ඉතින්.
ආදරේ කියන්නේ පොඩ්ඩක් ළඟට වෙලා ඉන්න ඕන දෙයක්නේ.
ෂෝක් නේද? නෑ.
ආදරේ හරි ෂෝක්.
කෑම එක රසවිඳින්න.
ස්තූතියි.
ආයුබෝවන්.
පෝක් කට්ලට් එක වේලිලා වගේ නේද?
ස්පයිසි නූඩ්ල්ස් එකක් දෙන්නකෝ.
ගෙදර ගිහින් කන්න ඕවා.
වෙලාව කීයද කියලා දන්නවද?
මේ වෙනකොට කාලා අස් කරලත් ඇති.
වේලාසන ගෙදර යනවා දැන්වත්.
කොහොමත් කරන්න දෙයක් නෑනේ.
මට කලින් ගෙදර යන්න බෑ.
මට නිකන් ගෙදර අයත් එක්ක ඉන්න අමාරුයි වගේ.
බිල බෙදාගන්නවද?
වෙලාවකට ඔයා ගෙවන්නකෝ.
ගිය සතියේ මං ඔෆිස් පාටියකට ගියා.
මං ඇහුවේ නෑනේ.
අපි හොඳට කාලා, ඊටපස්සේ ක්ලබ් එකකටත් ගියා.
මට අදාළ නෑනේ.
ඔයාගේ ගර්ල්ෆ්‍රෙන්ඩ් එතන පර්ෆෝම් කළා.
දැක්කද ඒක?
ඔෆිස් එකේ කොල්ලෝ ඔක්කොම වහ වැටිලා හිටියේ.
එයා දිලිසි දිලිසි හිටියේ.
ජූනියර් කෙනෙක් ඉන්නවා ඔයාගෙ ගර්ල්ෆ්‍රෙන්ඩ්ගේ ඉස්කෝලේ කාලේ යාළුවෙක්.
ඒ දෙන්නා රෑ තිස්සේම කතාව.
මිනිහා කිව්වා ට්‍රයි එකක් දෙනවා කියලා.
එයා බ්‍රෑන්ඩඩ් ඇඳුම් විතරයි අඳින්නේ.
මිනිහා ජොබ් එක කරන්නෙත් ආතල් එකට වගේ.
මේ.
මේක බලන්න.
දැක්කද, විශ්වාසයේ සලකුණ.
ඊයා හලෝ.
ඒකනේ ඔයා තාම තනියම.
ඒක නෙමෙයි, අද වගේ දවසකත්
ඔයා ඇත්තටම ගෙදරින් කෑවේ නැද්ද?
අද?
ඇයි?
අද තාත්තාගේ අන්තිම වැඩ කරන දවස කියලා අමතක වුණා නේද?
ආ, ඇත්තනේ.
තනියම ජීවත් වෙනවා නම් ඕවා මතක තියාගන්න එපැයි.
මං ඉන්නෙ ගෙදරනේ, ඉතින් ගෙදර ගියාම එයාලව දකිනවනේ.
ඔයා නිකන් බෝඩිමක ඉන්නවා වගේනේ ඉන්නේ.
රෑ වෙලා හරි කතා කරන්න.
අමතක වෙයි කියලා කියන්නේ,
ඉරිදා අම්මලගේ වෙඩින් ඇනිවසරි එක.
ඇයි තාත්තා ඒකට අපිව ඇදලා ගන්නේ?
මං කිව්වනේ. එයාගේ රිටයමන්ට් එකත් එක්කමයි ඒක ගන්නෙ.
ඉරිදා. අමතක කරන්න එපා හොඳේ.
මේක ගන්න.
මොකක්ද මේ?
එයා මින්ට් චොකලට් වලට ආසයි නේද?
තාත්තට කියන්න මහන්සි වුණාට ස්තූතියි කියලා.
මං දුන්නා කියලා කියන්න එපා.
මං යනවා. තෑන්ක්ස්.
බායි. බායි.
සමාවෙන්න කතා කරන්න බැරි වුණාට, වැඩ ගොඩ ගැහිලා තිබුණේ.
තාත්තා ගොඩක් මහන්සි වුණා නේද.
අයියෝ බය වුණා!
ඒයි.
හෙට කෑම එකක් බැඳගෙන
පාක් එකට යමුද?
බෑ.
ඇයි? දවස් ටිකේම දවල්ට එළිය හරි ෂෝක්.
මිනිස්සු එහෙ මෙහෙ යනවා දැක්කාම
මට පාළු හිතෙනවා.
මට දැන් ඕන තරම් වෙලාව තියෙනවා.
ඔයත් එක්ක යන්න ඕන තැන් ගොඩක් තියෙනවා.
ඉතින් කවුද කිව්වේ අස් වෙන්න කියලා?
මට මගේ කාලේ නාස්ති කරන්න ඕන වුණේ නෑ.
ඔයාට
මාව එපා වෙලාද?
අනේ මන්දා.
එහෙම වෙන්නේ කොහොමද?
ඔයා හරිම ෂෝක්නේ.
හෙට මාත් එක්ක පාක් එකට යනවා නේද?
පස්සේ යමු.
හා, පස්සේ යමු.
ආයේ දෙවෙනි වටයක් නෑ, හරිද?
කෙල්ලෙක්ව ඇඳට ගන්න ඕන වුණාම
කොල්ලො ඕන දෙයක් කරයි.
එතකොට හෙමින් යමු කියන අය?
මොකද හිතන්නේ?
එයාලා ඉස්සෙල්ලා "ආශ්‍රය කරලා බලමු" කියයි,
ඊටපස්සේ කරන්නෙත්
අරකම තමයි.
කොහොම වුණත්, පිරිමි ඔක්කොම එකයි. ඒකයි මං කියන්නේ.
ඒකයි මං කියන්නේ මං යාලු වෙන එක නැවැත්තුවා කියලා.
ඇයි මං එකම ජාතියේ මිනිස්සු වෙනුවෙන් මගේ හැඟීම් නාස්ති කරගන්නේ?
එහෙනම් ඇයි අර බ්ලයින්ඩ් ඩේට් එකට ගියේ?
ම්...
මොකද මට ජොබ් එකක් තියෙනවනේ.
අනේ නිකන් යන්න. මට ඕන වෙලාවට මටත් රඟපාන්න පුළුවන්.
හාකෝ.
ඒකද අලුතෙන් ඇඳුනුයි සපත්තුයි ගත්තේ.
මොකක් හරි බලාපොරොත්තුවක් තිබිලා තියෙනවා.
ඒක...
නිකන් පිළිවෙලට යන්න එපැයි.
මූලික ආචාරශීලීකමනේ. අයියෝ.
ඒකවත් කරන්න බැරි නම් තනියම ඉන්න එක සැපයි.
හරි ජුන් කියුන්.
එක තමයි නියම ගාණ.
ඔව්.
ස්ථාවරයි. ඔව්.
සප්‍රයිස් නෑ.
ඔක්කොම කලින්ම දැනගන්න පුළුවන්, අමුතුවෙන් හිතන්න දෙයක් නෑ.
ඒ වුණාට... හරිනේ.
කම්මැලියි.
තව එකක් එකතු වුණාම දෙකක් වෙනවා,
එතකොට තමයි ප්‍රශ්න පටන් ගන්නේ.
ඒ වුණාට ඒකේ ආතල් එකකුත් තියෙනවා.
හිතලා බලන්නකෝ.
තනියම මුකුත් කරන්න බෑනේ.
දෙන්නෙක් හිටියාම අඩුම තරමේ කතාවට හූ මිටි තියන්න හරි කෙනෙක් ඉන්නවනේ.
චියර්ස්!
දැක්කද? චියර්ස් කරන්න පුළුවන්.
එකිනෙකාව ෆෝම් කරන්න පුළුවන්, හොඳයි කියන්න පුළුවන්.
අවුලක් නෑ කියලා හිත හදන්න පුළුවන්.
රණ්ඩු වෙන්නත් පුළුවන්.
ඔව්, රණ්ඩු වෙන්න පුළුවන්.
ඊටපස්සේ යාළු වෙන්න පුළුවන්.
තව එක්කෙනෙක් එකතු වුණාම තුන් දෙනයි,
එතකොට කාට හරි පැත්තක් ගන්න හරි රණ්ඩුව බේරන්න හරි පුළුවන්.
ඒක මරු නේද?
හැබැයි පහක් නම් එපා.
ඈ?
ඔයාට නම් හය දෙනෙක් විතර ඕන පාටයි.
නෑ නෑ, ලකී සෙවන්.
ඩාලිං, අපි අද බොක්බුන්ජා බිව්වනේ,
අපි නිවුන් ළමයි හදමුද? මෙහෙ එන්න.
මාව ඇල්ලුවොත් මරනවා.
හතක්? ඔයාට පිස්සුද?
අපි මොකද ස්නෝ වයිට් ද?
අහන්නකෝ ජුන් කියුන්.
සතුට ඔයා හිතන තරම් ළඟ නෑ.
ඒක හුඟක් දුරයි නේද?
ඉතින් අපි ඒ වෙනුවෙන් මහන්සි වෙන්න ඕනේ.
සතුටින් ඉන්න උත්සාහ කරන එකම එක්තරා විදියක දුකක් නේද?
ඒ වෙනුවෙන් මහන්සි වුණාම
ඇත්තටම ඔයාට සතුටක් ලැබෙනවද?
ගෙදරද ඉන්නෙ?
ඔව්, මම ඉන්නෙ.
ඔයා කෑවද?
ඔව්, මම කෑවා.
අම්මට කොහොමද?
එයා නිදි.
සමහරවිට අලුත් බෙහෙත් නිසා වෙන්න ඇති.
මේ දවස්වල අම්මා ගොඩක් මහන්සියෙන් හිටියේ.
එහෙමද...
ඉතින්...
මේක ඔයා විශ්‍රාම යන එක වෙනුවෙන්.
සුබ පැතුම්?
මම සුබ පතන්න ඕනෙද?
කොහොම වුණත්, කරපු කැපකිරීම් වලට ස්තූතියි.
ඔයා ඒ ගැන දැනන් හිටියද?
ඈ?
මට ඇත්තටම අමතක වුණා.
මට සමාවෙන්න.
හෙයොන් තමයි මේකත් ගත්තේ.
හෙයොන් ද?
හරිම හොඳයි. හොඳ ළමයා.
අම්මා මේකට ගොඩක් ආස වෙයි නේද?
ෆ්‍රිජ් එකේ දාන්න, අපි ඉරිදාට කමු.
හරි, එහෙම කරමු.
මම නිදාගන්නවා. හරි, යන්න.
පන්තියේ හිටපු ඔක්කොම අයගෙන්,
මම හිතුවේ ඔයා මුලින්ම බඳියි කියලා.
ඒ මොකක් නිසාද?
ඔයාට මතක නැද්ද?
කියුන් මින් අයියා.
අර කිසි ගතියක් නැති පොතේ ගුරා.
ඔයා එයා පස්සෙමනේ හිටියේ.
ඔයා එයාට කැමතියි කියලත් කිව්වනේ.
එයා මාව ප්‍රතික්ෂේප කරානේ.
ඔයා කැමතියි කියලා, ප්‍රතික්ෂේප වුණාට පස්සේ,
එහෙම්මම වෙන කෙනෙක්ට ආදරේ කරන්න පටන් ගත්තනේ.
මම ආසයි ඒ කාලේ හිටපු බය නැති කෙළින් කතා කරන ඔයාට.
ඉස්සර වගේ.
අපි පොඩි කාලෙනේ.
අයියෝ.
මම කියන්නේ, අද මෙහේ ඉඳලා යන්න.
ඔයාගේ ගෙදර හරිම තදබදයිනේ.
ඒයි.
තනියම ඉඳන් මොනවා කරන්නද?
පාළුවේ ඉන්නවා ඇරෙන්න?
මම පාළුවෙන් නෙවෙයි හැබැයි ඉන්නේ.
කවදාවත් නෑ.
ගිහින් එන්නම්.
තනිකම කියන්නේ මගේ රහසක්.
කවුරුත් ඒක දැනගන්න හොඳ නෑ.
කවුරුහරි ඒ ගැන හොයන්න ගත්තොත්,
මම එයාලව මගහරිනවා.
සමහරු ඒක පැහැදිලි කරන්න හදනවා.
සමහරුන්ට කේන්ති යනවා.
තවත් සමහරු දුවලා යනවා.
මිනිස්සු කියන්නේ තනිකම බාරගන්න ඕනේ,
ඒක හංගන්නේ නැතුව කියලා.
ඒත් ඒක මැරෙනවා වගේ අමාරු වැඩක්.
ඉතින් අපි ලස්සනට ඇඳලා,
ලොකුවට මේකප් දාලා,
බොරු හිනාවකින් මිනිස්සුන්ව හම්බවෙනවා.
එතකොට අපේ දුර්වලකම හැංගිලා තියෙනවනේ.
සතුටේ වගේම දුකේත් කොටසක් ඒකේ තිබුණා.
මේ පොතට ගැලපෙන සිංදුවක් ඕනෙද?
වොන් 9,000යි.
මොකක්?
මොකද මේ වෙන්නේ?
ස්තූතියි. ස්තූතියි.
අම්මපා!
ඇයි ඔයා මගේ පස්සෙන් එන්නේ?
මාත් යන්නේ මේ පාරෙන්මයි.
ඉතින්...
මට තිබුණේ ඔයාට වඩා ඉස්සර වෙලා යන්න,
නැත්නම් වෙන පාරකින් රවුමක් ගහලා යන්න,
ඒත් අද ගොඩක් සීතලයිනේ.
මට තවමත්...
කමක් නෑ.
මේ මම ඔයාගේ පස්සෙන් එනවා නෙවෙයිනේ? ඔයා මාව බය කළා.
මේක පස්සෙන් එනවා නෙවෙයි.
අපි නිකම් එකට ඇවිදිනවා විතරයි නේද?
මම මේක බොන්නේ මගේ මහත්තයා එක්ක.
හරි...
ඔයා ඉන්නේ මෙහෙද?
මම ඉන්නේ මෙහෙ නෙවෙයි.
කවුද මේ පිස්සා?
එයා තනියම ආතල් එකක් ගන්නවා.
නියමයිනේ.
පොඩ්ඩක් අහන්න.
මගේ නෝනාට එච්චර සනීප නෑ,
ඒ නිසා රට යන්න අමාරුයි.
අපි බැලුවේ ලංකාව ඇතුළේ කොහේ හරි යන්න,
වැඩිය ඇවිදින්නේ නැති තැනකට.
ඔව්.
පුළුවන්නම්, ඇවිදින්නේ නැතිම තැනක්.
ඉතින්...
අපිට හොඳ පැකේජ් එකක් තියෙනවා.
ජේජු දූපතේ රිසෝට් එකක් කොහොමද?
ආ, ජේජු ද?
ඔයාලට අපේ ප්‍රීමියම් සර්විස් ඔක්කොම ගන්න පුළුවන්. කොහොමද ඒක?
ඒකනම් හොඳයි වගේ,
ඒත් ගණන් වැඩියි නේද?
සියල්ල ඇතුළත් ෆුල් පැකේජ් එකක්.
සියල්ල ඇතුළත් කියන්නේ මොකක්ද?
ඒ කියන්නේ...
හැමදේම ඇතුළත්.
අපිට ඕන නෑ
ෆුල් පැකේජ් එකම.
සාමාන්‍ය එකක් තිබුණම ඇති අපිට.
හොඳ දේ තමයි අපිට විකල්ප ගොඩක් තියෙනවා.
ස්පෙෂල් ගෝල්ඩ්, ෆැන්ටාස්ටික් සිල්වර්,
ඊට පස්සේ බියුටිෆුල් බ්‍රොන්ස්.
ඔයාලා ළඟ මීට වඩා ලාභ එකක් නැද්ද?
සාමාන්‍ය කොපර් පැකේජ් එකක් වගේ,
නැත්නම් රස්ටි සිල්වර් වගේ එකක්.
මේක බලන්න. මේක ඕෆ් සීසන් නිසා දෙන විශේෂ ගාණක්.
අපි පහසුකම් ටිකක් අඩු කරොත්, ඔයාට සියයට 20ක් විතර අඩු කරගන්න පුළුවන්.
හැබැයි මේක ආයේ කැන්සල් කරන්න බෑ.
අපි බුක් කරාට පස්සේ කැන්සල් කරන්නේ නෑ.
අපි අනිවාර්යයෙන්ම යනවා.
මේක ඔයාලට හරියටම ගැලපෙනවා.
මේක බලන්නකෝ.
යාත්‍රා සවාරියකුත් තියෙනවද? අනිවාර්යයෙන්ම.
ඔයාලා දෙන්නටම විතරක් ප්‍රයිවට් යන්න යාත්‍රාවක් තෝරගන්න පුළුවන්.
අරක කීයද?
ඒක වොන් 260,000යි.
ඔයාට මේ මල් ඕනෙද?
නෑ. දැනට ඔහොම තියාගන්නකෝ.
ඉතින්...
අරක කීයද?
ඒක වොන් 180,000යි.
හ්ම්...
එහෙනම්...
මේක කීයද?
ඔයාට මොකටද මේක?
මට සමරන්න ඕන දෙයක් තියෙනවා.
අවුරුදු 37ක් ද?
ඈ?
මොකක්?
සංවත්සරේ පටන් ගන්නේ අපි ෆොටෝ එක ගත්ත දවසේ ඉඳන්නේ,
අපි නිල වශයෙන් අත්සන් කරපු දවසේ ඉඳන්.
බලමුකෝ.
ජුන් කියුන් ට අවුරුද්දක් වුණාට පස්සේ නේ,
ඒ නිසා මේක අපේ 35 වෙනි සංවත්සරේ.
කාලේ ඉගිලුණා වගේ දැනෙනවා,
ආයේ හෙමින් ගියා වගේත් දැනෙනවා.
ඇත්තටම?
මටනම් හිතෙන්නේ හෙමින් ගියා කියලයි.
ඔයා මොකක්ද අඳින්නේ?
ජුන් කියුන් කිව්වා වගේ,
මම වැඩිහිටි නිවාසෙකට ගියානම් ඉවරයි.
අනේ නිකන් ඉන්න.
මම ඉද්දි ඔයා මොකටද යන්නේ?
පැටියෝ,
මේක කොහොමද?
ඔයා මේක ඇන්දාම හරි ලස්සනයි.
මේ ඇඳුම මට පොඩියි.
වැඩේ කියන්නේ
මම දැනන් හිටියා ඒක කැඩිලා කියලා,
ඒත් මම නිකන් හිටියා.
ඔයාට තිබුණේ හදන්න කෙනෙක්ට කතා කරන්න.
ඔයා හිතන්නේ එදාම ඒක හදාගන්න පුළුවන් වෙයි කියලද?
ටෙක්නීෂියන් කෙනෙක් එන වෙලාවයි මගේ නිවාඩු දවසයි මැච් වෙන්නත් එපායැ.
රිපෙයාර් කරන කෙනෙක්ව මුණගැහෙන්න අමාරුනම්, මම කොහොමද වෙන කෙනෙක්ව මුණගැහෙන්නේ?
මම තව ටිකකින් වැඩ ඉවර වෙනවා,
අපේ ගෙදර එනවද?
මට කරන්න දෙයක් තියෙනවා.
මොකක්ද?
හරිම වෙහෙසකර දෙයක්.
නෑ.
ඇත්තටම, මම බය වෙන දෙයක්.
ඔයා මගේ කෝල් එක මිස් කළානම්, මට ආපහු කෝල් කරන්න තිබුණනේ.
මම කිව්වනේ එළිවෙනකම් ප්‍රැක්ටිස් කරලා නිදාගත්තා කියලා.
ඔයා ගොඩක් වෙලා නිදාගත්ත නිසා මම බය වුණා.
මම නිදාගෙනනේ හිටියේ, ඇයි බය වෙන්නේ?
ඔයා හරි ලස්සනයිනේ
මම නිදාගෙන ඉද්දිත් කොල්ලො ඔයා පස්සේ එයි කියලා මට බයයි.
අනේ මන්දා.
කාවද හම්බෙන්න යන්නේ?
ඔයා එයාලව දන්නේ නෑ.
ඉස්කෝලේ කාලේ යාළුවෝ වගයක්.
එයාලා මගේ ෂෝ එක බලන්න ක්ලබ් එකට එනවා, ඊට පස්සේ අපි සෙට් වෙනවා.
ඉස්කෝලේ යාළුවෝ?
කවුද? ආ, මට කෝල් එකක් එනවා.
මම තියනවා. හරි, පස්සේ ගන්නකෝ.
අනිවාර්යයෙන් ගන්න.
ආදරෙයි.
බායි.
ඔයා මොකද මෙහෙ කරන්නේ?
මුකුත් නෑ.
ඔයා නිකම්ම ඇවිල්ලා යන්න නෙවෙයි නේද ආවේ?
ඒ ගැන හිතන්න එපා.
අනේ මේ.
මේක අපේ අම්මලාගේ ගෙදරනේ.
ඔයා ඇත්තටම මං එනකන් බලන් හිටියේ නෑ නේද?
පිස්සුද? මං මොකටද ඔයා එනකන් බලන් ඉන්නේ?
තනියම එන එක අවුල්නේ.
දෙමව්පියෝ එක්ක ඉන්න ලැජ්ජයිද ළමයෝ?
ඔයාගේ වැඩක් බලාගන්නකෝ.
මම හොඳින්.
ඔව් ඔව්, අනිවාර්යයෙන්ම. හැබැයි ඩේටින් වලට නම් ඔයා මරු.
මං ඔයාගෙන් සල්ලි ඉල්ලලා හුඟ කාලයක් වුණා නේද?
මං ඕක අහන් ඉන්න ඕනෙද?
විහිළු කරන්නෙ නැතුව ඉන්න.
ඔයාගේ කෝස් එකේ සල්ලි වලින් බාගයක්ම යන්නේ මගේ එකවුන්ට් එකෙන්.
ඩිග්‍රියට තාරකා විද්‍යාව, එතකොට මාස්ටර්ස් එකට...
සංස්කෘතිය ගැනද මොකක්ද එකක් නේ?
ඒක සංස්කෘතික ඒකාබද්ධතාවය.
එතකොට පී.එච්.ඩී එක?
ගගනගාමී පැත්තද?
මං මගේ පාත් එක තෝරගන්න ගමන් ඉන්නේ.
ඔයා නිතරම ඕක වෙනස් කරනවා.
ඔයාට එක දෙයක් දිගටම කරගෙන යන්න බැරිද?
අන්තිමේදී අපි මුණගැහුණාම ඔයාට ඔහොමම කතා කරන්න ඕනෙද?
මං කියපු දේ වැරදිද?
ඔයා හිතන් ඉන්නේ මුළු ලෝකෙන්ම ඔයා තමයි හොඳම කියලා නේද?
මිනිස්සු හැමතිස්සෙම හොඳ දේවල් විතරක් කිය කිය ඉන්නේ නෑ.
ඒක වැරදි වුණත්.
සමහර වෙලාවට ඒ දේවල් කියන්න වෙනවා.
සමහර වෙලාවට ඒක අහන එකත් හොඳයි, තේරුණාද?
මේ වගේ දවසක, අපි එළියෙන් කන්න තිබ්බේ.
අම්මා සෙනඟ ඉන්න තැන් වලට අකමැතියි කියලා ඔයා දන්නවනේ?
අම්මව ආයේ අවුස්සන්න එපා.
හරි, හරි.
ඔක්කොම හරි.
හරි, තව එක පාරක්.
ඔක්කොම හරි.
මම ලිප්ස්ටික් ටිකක් ගාන්නද?
මගේ අත් දෙක හොඳට තියෙනවා.
ඔයා මොකද හිතන්නේ?
ඒක ඔයාට ගොඩක් ලස්සනයි නේද?
මෙයා. ඇයි?
මට සමාවෙන්න.
මොකටද?
හැමදේටම.
ඔයාට දැන් සනීප වේගෙනනේ එන්නේ.
හැමදේම හරියයි.
ඒක නෙවෙයි,
මොකක් හරි කරවෙන සුවඳක් එනවද?
අයියෝ, සෝස් එක.
ඒක ඔක්කොම හරි.
තාත්තේ, මං මේක මෙතනින් තියන්නද?
ඔව්, තියන්න.
පෙති කපපු අල ටිකත් දාන්න. හරි.
හරි. මස් ටිකත් දාන්න.
ජුන් සෝ, පොඩ්ඩක් මෙහෙට එන්න.
පරිස්සමෙන්.
ආව්, ඒක රස්නෙයි.
මං කිව්වනේ පරිස්සම් වෙන්න කියලා.
හරි.
ඔව්, ඉතුරු ටිකත් ඇතුලට ගේන්න.
තාත්තේ, උදව් ඕනෙද?
නෑ, මගේ වැඩ ඔක්කොම ඉවරයි.
වාඩි වෙන්නකෝ.
ඇයි මොකද?
නිකන් අවුල් වගේ.
මොකක් ගැනද?
මගේ ඇඳුම්ද?
නෑ.
අම්මේ, මේ දවස්වල අම්මට ඕන කරන මොනවා හරි තියෙනවද?
මොනවා ඕන වෙන්නද?
මම කොහේ යන්නද?
ඉස්පිරිතාලේ යන එක ගැන මොකද හිතන්නේ?
ඔයා තාම යනවද?
ළඟදි ඉඳන් ප්‍රෙෂර් එක කොහොමද?
මගේ අම්මා.
ඔය ඉන්නේ ඉතින්.
අද ඔයා හරිම ලස්සනයි.
ඔයා හරියටම මං වගේ.
ඔයා දන්නවා කතා කරන්න ඕන විදිහ.
ඒකද හැමෝම මට ආදරේ?
මගේ ප්‍රොෆෙසර් පවා මං පස්සෙන් එන එක නවත්තන්නේ නෑ.
මට ඒකෙන් පිස්සු හැදෙනවා.
ඔයාට කොහොමද?
ඉස්පිරිතාලෙද?
හොඳයි ඉතින්.
තරුණ කාලෙදී නම් දොස්තර කෙනෙක් වෙන එක ලොකු දෙයක් වගේ පේනවා.
හැබැයි වයසට යද්දී, තමන්ගේ මට්ටමට ගැළපෙන කෙනෙක් හොයාගන්න අමාරු වෙනවා.
අම්මේ.
අපි හුඟ කාලෙකින්නේ හම්බුණේ, ඒ නිසා සතුටින් ඉමුකෝ.
ඇයි?
අම්මා වැරදි දෙයක් කිව්වෙ නෑනේ.
අම්මේ, තාත්තේ,
සුබ විවාහ සංවත්සරයක් වේවා.
මගෙනුත් සුබ පැතුම්.
ඔයා මට මුකුත් ගේන්න ඕනෙ නෑනේ.
ගොඩක් ස්තූතියි.
මං ඔයාට බලාගන්න කෙනෙක්ව අරන් දෙන්නම්,
එතකොට ඔයාට යාළුවෝ හම්බවෙන්න, ඇවිදින්න යන්න පුළුවන්.
ඔයා හොඳටම මහන්සි වෙලානේ ඉන්නේ. ඔයාට විවේකයක්වත් නෑනේ.
තාත්තා කොහොමද එහෙම කරන්නේ?
අම්මා හැමදාම තනියමනේ.
ඒකනේ.
මං එනකන් එයා මෙතන තනියම වාඩි වෙලා හිටියා.
ඒකෙන් එයා ගොඩක් හෙම්බත් වුණා.
දැන් එයාට එහෙම ඉන්න ඕන නෑ, කොච්චර හොඳද.
මෙයාට මේක මතකද?
අපේ පළවෙනි ඇනිවර්සරි දවස.
අපි අමාරුවෙන් ධෛර්යය අරගෙන පරණ රෙස්ටොරන්ට් එකකට ගියා.
අපි හැම්බර්ගර් ස්ටේක් එකක් ඕඩර් කරලා පළවෙනි වතාවට වයින් බිව්වා.
වයින් බිව්වම අපේ තොල් කළු පාට වෙච්ච හින්දා අපි බඩ පැලෙනකන් හිනා වුණා.
මෙයාට ඒක මතකයි නේද?
නෑ, මට මතක නෑ.
ඒක ඉතින් හුඟ කාලෙකට කලින්නේ.
දැන් ඒක ඉතිහාසයට එකතු වෙලා.
අවුරුදු තිහකටත් වැඩියි නේ, ඉතින් ඔයාට අමතක වෙන එක පුදුමයක් නෙවෙයි.
මෙයා, අපි චියර්ස් කරමුද?
මම අද දැනටමත් දෙපාරක්ම වේදනා නාශක බිව්වා.
ආහ්, ඇත්ත නේ.
ඔයා බොන්න හොඳ නෑ. සොරි.
ඔයා බොන්න.
නෑ, මටත් එච්චර බොන්න ඕනකමක් නෑ.
ඇත්තම කිව්වොත්, වතුර තමයි රසම.
මම වතුර ටිකක් බොන්නම්.
ඔයාටත් ඕනෙද?
මං එදා මැරෙන්න තිබ්බේ.
මං මැරුණා නම්,
ඔයාට මේ විදිහට වතුර බිබී දුක් විඳින්න වෙන්නෙ නෑ.
ඔයාට ඇති වෙනකන් වයින් බොන්න තිබුණා.
ඔයා හැමතිස්සෙම මැරෙන එක ගැන කතා කරන්න ඕනෙද?
මේ ගෙදරට ආපු ගමන් මට හිතෙන්නේ මගේ වයස අවුරුදු දහයකින් විතර වැඩි වුණා වගේ.
ගෙදරට බනින්නේ ඇයි?
මට බනින්න.
කියන්න, මාව දැක්ක ගමන් ඔයා නාකි වෙනවා වගේ දැනෙනවා කියලා.
අම්මේ.
හිත රිදෙන දේවල් වලට අපි හැමෝම අහුවෙනවා.
ජුන් කියුන්.
හරි.
දැන් ඇති, නවත්තන්න.
අපි හැමෝම එකතු වෙලා චියර්ස් කරමුද?
මේක සතුටු දවසක් නේ.
ඇයි ඔයාට බැරි මේ වගේ දවසක
නිකන් වයින් වීදුරුවක් බොන්න?
ඔයාලා මං ගැන හිතල කරන දෙයක් නෙවෙයි ඕක.
ඕකෙන් ඔයාලා මගේ හිත රිද්දනවා.
බොන්න. අම්මේ.
කමක් නෑ.
මට පුළුවන් නිකන් බොන්න.
ඉවර වෙන්නම බොන්න.
අම්මේ.
දැන් ඇති.
මං ඕක බීලා ඉවර කරන්නම්.
හරි, දැන් ඉටිපන්දම් නිවන්න වෙලාව හරි.
පොඩ්ඩක් ඉන්න.
පොඩ්ඩක් ඉන්න. හරි.
අම්මේ, ඔයා දන්නවද ඔය ඇඳුම හිරයි කියලා?
මෙයා. ඇයි?
මට කැරකිල්ල වගේ.
මට ටිකක් හාන්සි වෙන්න ඕන.
හරි, යමු.
තාත්තේ, මං කරන්නම්.
එපා, වාඩි වෙන්න. මං කරන්නම්, වාඩි වෙලා ඉන්න.
නිකන් වාඩි වෙලා ඉන්න.
මට තියෙන්නේ අම්මා අහන්න කැමති දේවල් විතරක් කියන්නද?
ඒක මහ නරක ඇක්සිඩන්ට් එකක්.
ඒ වගේම ලොකු වාසනාවකට එයා බේරුණා.
ඒත් අම්මා බෙහෙත් ගන්න කැමති නැති නිසා,
අපි කොච්චර කල් මේ විදිහට දුකෙන් ඉන්න ඕනෙද?
අම්මගේ දවස කන්න එපා.
එයා මගෙත් දවස කෑවා.
දැන්වත් හැදෙන්නකෝ.
ප්ලීස්.
ඔව්, හතර දෙනෙක් වැඩියි වගේ.
මෙයා.
ඕක අමතක කරලා දාන්න, හරිද?
කොහොමත් ජුන් කියුන් කියන කතාව හරි.
මට හිතෙනවා
මම බර ටිකක් අඩු කරගන්න ඕන කියලා.
දොස්තරත් කිව්වනේ එහෙම කරන්න කියලා.
ඔව්.
ඕනවට වඩා මහන්සි වෙන්න එපා.
අපි හිමීට, දෙන්නත් එක්කම එකතු වෙලා කරමු.
ඇයි, මොකද?
මට මොනවද කරන්න පුළුවන්
ඔයා නැතුව?
මම කොහොමද
ඔයා නැතුව ඉන්නේ?
මම යනවා.
පොඩ්ඩක් රෙස්ට් කරන්න.
ඔයා දැන්ම යනවද?
ඔව්. වෙන කරන්න දෙයක් නෑනේ.
ඔයා මේ විදිහට ගියොත්, අම්මට ගොඩක් දුක හිතෙයි.
වෙන වෙලාවක බලමු.
ගිහින් එන්න.
හරි සීතලයි. ඉක්මනට ගෙදර යන්න.
පරිස්සමෙන් යන්න.
ජුන් කියුන්.
මාස හයකට පස්සේ, ඔයා ගෙදර ආපු පළවෙනි වතාව මේක.
අම්මටයි මටයි තව අවුරුදු 20ක් ලැබුණොත්,
අපිට එකට කෑම වේලක් කන්න පුළුවන් වෙන්නේ
40 වතාවක් විතරයි.
අපි දැන් එකක් කෑවා, ඉතුරු වෙලා තියෙන්නේ 39යි.
ඔයාට තේරුණාද?
නිතරම ගෙදර එන්න.
අම්මා එක්ක නිතරම කෑම කන්න.
තේරුණාද?
හරි.
හරි, දැන් යන්න.
මම ගිහින් එන්නම්.
යන්න.
සොල්, මේ මම.
හෙලෝ?
ඔයා කතා කරන්නෙ නෑනේ.
ඔයාට වැරදිලා කෝල් බට්න් එක ඔබෙන්න ඇති.
හරිද?
ඒයි, කසනවා. නවත්තන්නකෝ.
එතනද ඔයාට කසන්නේ?
දැන් ඇති.
ඇයි ඔයාගේ අත් ඔච්චර රළු?
සොල්.
- ඒයි. ඒක රිදෙනවා.
සොල්. - අනේ ඉතින්.
ඔයා දැන් මොකද කරන්නේ?
මට ෂුවර් නෑ
ඔයා මේක කොහොම බාරගනීවිද කියලා.
ඔයා එක්ක
ජීවත් වෙන එක
සමහර වෙලාවට අමාරු වුණා,
ඒත් ගොඩක් සතුටු දවසුත් තිබුණා.
ඉතින් අද ඉඳන්...
ම්ම්ම්...
ඉතින් අද ඉඳන්,
අපිට ඉතුරු වෙලා තියෙන කාලේ
සතුටින් ඉමු.
හරිද?
මං ඔයාට ආදරෙයි.
සුව නින්දක් වේවා.
මෙයා.
මං ඉක්මනට එන්නම්.
ජුන් සෝ, 119ට කතා කරන්න.
දැන්ම 119ට කතා කරන්න.
මෙයා.
මම ඇත්තටම විශ්වාස කළා
අපිට තව වතාවක් තියෙයි කියලා.
කිසිම දෙයක් හිතන්නෙ නැතුව
අම්මා අතට ලොකු මල් පොකුරක් දෙන්න තව වතාවක් තියෙයි කියලා.
මෙයා, අනේ ඇස් ඇරලා බලන්නකෝ.
තණකොළ උඩ අපි එකට වාඩි වෙලා
කෑම එක බෙදාගෙන කන්න තව වතාවක් තියෙයි කියලා.
තව වතාවක්...
"ගුඩ් නයිට් අම්මේ" කියලා පොඩි දේකින් හරි සුබ පතන්න.
මම හිතුවේ ඒ වගේ පොඩි පොඩි අවස්ථා
තාමත් අපි වෙනුවෙන් ඉතුරු වෙලා ඇති කියලා.
💜💜සිංහල පරිවර්තනය : සුලෝචනා ජයකොඩි💜💜